पाएं अपने शहर की ताज़ा ख़बरें और फ्री ई-पेपरडाउनलोड करें
डीएम कुंदन कुमार की अध्यक्षता में गुरुवार को कार्यालय प्रकोष्ठ में संभावित बाढ़ एवं कटाव से निपटने को लेकर किये जा रहे कार्यों की समीक्षा की। समीक्षा के दौरान डीएम ने सभी संबंधित कार्यपालक अभियंताओं तथा अंचलाधिकारियों को निर्देश दिया कि पूर्व में जिन स्थलों पर कटाव हुए हैं तथा वर्ष 2021 में जिन स्थलों पर कटाव तथा बाढ़ आने की संभावना है उन स्थलों का स्थलीय निरीक्षण स्वयं करें तथा बाढ़ एवं कटाव रोकने हेतु तीव्र गति से कार्रवाई करना सुनिश्चित करें। साथ ही आपदा विभाग द्वारा कटाव निरोधी कार्य के लिए चयनित स्थलों पर तुंरत अग्रेतर कार्रवाई करें।उन्होंने कहा कि यह बेहद ही महत्वपूर्ण कार्य है। बाढ़ सुरक्षात्मक कार्य की लगातार समीक्षा की जायेगी। संबंधित कार्यपालक अभियंता, अंचलाधिकारी अविलंब स्थलीय निरीक्षण करें तथा सुरक्षात्मक कार्य हेतु कार्ययोजना तैयार कर कार्रवाई सुनिश्चित करें। उन्होंने कहा कि ससमय सुरक्षात्मक कार्यों को सम्पन्न कराना है ताकि आने वाले समय में परेशानियों का सामना नहीं करना पड़े। दवा व मेडिकल कैंप की हो व्यवस्था| डीएम ने समीक्षा के क्रम में तटबंधों की सुरक्षा, सूचना व्यवस्था, बाढ़ शरण स्थल, मानव दवा, मोबाइल मेडिकल टीम एवं मेडिकल कैम्प, पशु चारा एवं दवा की व्यवस्था, सड़कों की मरम्मति, जिला आपातकालीन संचालन केन्द्र-सह-नियंत्रण कक्ष, गोताखोरों को प्रशिक्षण, राहत एवं बचाव दल का गठन, तैयारियों का अभ्यास सहित अन्य बिन्दुओं की विस्तृत समीक्षा की गयी। बैठक में प्रभारी पदाधिकारी, जिला आपदा शाखा, अनिल राय उपस्थित रहे। साथ ही सभी, एसडीएम, सभी अंचलाधिकारी, संबंधित कार्यपालक अभियंता वीडियो कांफ्रेंसिंग के माध्यम से जुड़े रहे।
एसडीएम करेंगे सुरक्षात्मक कार्यों का अनुश्रवण
डीएम ने सभी एसडीएम को निर्देशित किया कि बाढ़ सुरक्षात्मक कार्य का नियमित अनुश्रवण एवं समीक्षा करेंगे। साथ ही कार्यपालक अभियंता को स्थलीय निरीक्षण करने तथा अद्यतन प्रतिवेदन उपलब्ध कराते हुए अग्रेतर कार्रवाई करना सुनिश्चित करने को कहा गया है। जिन स्थलों पर वर्षा के कारण सड़कें क्षतिग्रस्त होने की संभावना हो वहां के लिए कार्ययोजना तैयार कर मिट्टी भंडारण, गली बैग की व्यवस्था आदि अन्य उपाय पूर्व में ही सुनिश्चित करने का निदेश दिया गया है। उन्होंने कहा कि संभावित बाढ़ आपदा के मद्देनजर राहत शिविर, सामुदायिक रसोई, सूखा राशन, फूड पैकेट, जेनरेटर, पंडाल, ईंधन, अस्थायी शौचालय, पेयजल, नाव, लाइफ जैकेट, मोटरबोट, पॉलीथिन शीट्स, नाविक, जाल, महाजाल आदि की समुचित व्यवस्था अपडेट रखी जाय ताकि आपदा के समय परेशानियों का सामना नहीं करना पड़े तथा जानमाल की सुरक्षा करते हुए राहत कार्य सफलतापूर्वक चलाया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn